Diari Oficial de la Generalitat Valenciana


Sumari del DOGV 4425, del 24-01-2003 (2003/668)

Correcció d'errades de l'edicte de data 14.01.03, relatiu a les bases generals per a la selecció de personal de l'Ajuntament de Finestrat.
------------------------------------------------------------------------------------------------------------------------------------------

### Dades del document

Número de DOGV
:   4425

Data del DOGV
:   24-01-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/668


Data del document
:   14-01-2003

Organisme emissor
:   Ajuntament de Finestrat

Tipus de document
:   Correcció d'errades

Correcció d'errades

 Descriptors 

:   * Finestrat
    * concurs administratiu
    * administració local

Correcció d'errades de l'edicte de data 14.01.03, relatiu a les bases generals per a la selecció de personal de l'Ajuntament de Finestrat. [2003/X668]
  
En l'anunci publicat en el Diari Oficial de la Generalitat Valenciana número 4.417, de data 14 de gener de 2003, sobre la informació pública de les bases generals per a processos selectius a desenrotllar per l'Ajuntament de Finestrat per a la provisió de places i llocs de treball, s'han observat les errades següents:
  
On diu:
  
?Tercera. Requisits dels aspirants.
  
3.1. Per a poder participar en les proves que es convoquen, a més a més dels requisits addicionals que per a cada plaça es determinen en les bases específiques de cada convocatòria, els aspirants hauran de reunir els següents:
  
a) Ser espanyol o nacional d'un dels restants estats membres de la Unió Europea o d'aquells estats a què els siga d'aplicació la lliure circulació de treballadors, o mantindre amb aquells la relació familiar a què es refereix l'article 1.2 de la Llei 17/1993, de 23 de desembre?;
  
Hi ha de dir:
  
?Tercera. Requisits dels aspirants.
  
3.1. Per a poder participar en les proves que es convoquen, a més a més dels requisits addicionals que per a cada plaça es determinen en les bases específiques de cada convocatòria, els aspirants hauran de reunir els següents:
  
Nacionalitat:
  
a.1. Personal funcionari sense exercici d'autoritat: requisit de nacionalitat espanyola o, en el cas d'estrangers, aquells que determina la Llei 17/1993, de 23 de desembre, i els incorporats després de la modificació efectuada per la Llei 55/99, de 29 de desembre, de Mesures Fiscals, Administratives i d'Orde Social (cònjuges dels espanyols i dels nacionals d'altres Estats membres de la Unió Europea, sempre que no estiguen separats de dret, així com als seus descendents i als del seu cònjuge, sempre que no estiguen separats de dret, menors de 21 anys o majors d'esta edat que visquen a costa seua). Igualment s'estendrà a les persones incloses en l'àmbit d'aplicació dels Tractats Internacionals establerts per la Comunitat Europea i ratificats per Espanya en què siga d'aplicació la lliure circulació de treballadors.
  
a.2. Personal funcionari amb exercici d'autoritat: requisit de nacionalitat espanyola.
  
a.3. Personal laboral: cap requisit relatiu a nacionalitat.
  
Els estrangers residents a Espanya podran accedir, en igualtat de condicions que els nacionals dels Estats membres de la Unió Europea, com a personal laboral al servici de les Administracions Públiques, d'acord amb els principis constitucionals d'igualtat, mèrit i capacitat, així com el de publicitat?.
  
També se subsanen les omissions observades en:
  
- La base Tercera, Apartat 3.5, el qual es complementa amb el paràgraf següent:
  
?A tal efecte, els Tribunals adoptaran, de ser precís, les disposicions oportunes en orde a la màxima garantia d'igualtat d'oportunitats en la realització de les proves.
  
Les persones amb minusvalidesa en el cas de necessitar adaptació de temps i/o mitjans, per a totes o algunes de les proves, hauran de sol·licitar-ho en el moment de presentació de la instància per a participar en la convocatòria?.
  
- La base Quarta, Apartat 4.1 Sol·licituds, la qual es complementa amb el paràgraf següent:
  
?Quedaran exempts de l'ingrés per dret d'examen, totes les persones que acrediten junt a la instància que es troben en qualsevol de les circumstàncies següents:
  
Les persones amb discapacitat igual o superior al 33 per 100, que haurà d'acreditar-se junt a la instància.
  
Persones que estiguen inscrites com a demandants d'ocupació en oficines de l'INEM, SERVEF, o organisme públic que el substituesca, tot aportant fotocòpia autenticada de la targeta de demanda d'ocupació (article 17.cinc de la Llei 50/1998, de 30 de desembre, de Mesures Fiscals Administratives i d'Orde Social)?.
  
Cosa que fem pública perquè en prengueu coneixement.